makailan nang sinabi sa kaniya, may katwiran wala, na kung susundin ang hangad sa kaniya, ay patatawarin ang kaniyang ama, ngunit gayon man ay hindi siya pumayag, kahit na isinisigaw sa kaniya ng kaniyang budhi ang pag aalaala ng kautangan sa magulang. at ngayon ay gagawin niya ng dahil kay basilio, dahil sa kaniyang kasintahan? yaon ay isang pagsadlak sa mga kutya at paglibak ng lahat ng tao, sampung si basilio ay aalipusta sa kaniya; hindi mangyayari ang gayon, magpakailan man! magbibigti na muna siya magtatalon sa alin mang bangin. kahit na ano ang gawin ay nasuwatan na siya na masamang anak. binata pa rin ng kaawaawang si huli ang mga sisi ng kaniyang mga kamag anak, na sa dahilang hindi nakababatid ng nangyayari sa kanila ni. camorra, ay kinukutya ang kaniyang mga katakutan. maiibigan baga ni. camorra ang isang dalagang taga bukid gayong marami naman sa bayan? at tinukoy ng mga babai, ang mga pangalan ng mga dalagang magagandat mayayaman, na nagkaroon ng ganito gayong kasawian.